Lorenzo Staelens

Lorenzo Jules Staelens (lahir 30 April 1964) merupakan pemain bola sepak bersara Belgium yang bermain di posisi pertahanan ataupun pemain tengah. Pada jumlah keseluruhan, beliau telah menjaringkan lebih 100 gol sepanjang kariernya. Di peringkat antarabangsa pula, beliau telah mewakili Belgium ke tiga edisi Piala Dunia dan satu di Kejohanan Eropah yang dihoskan oleh negaranya sendiri.

Kerjaya kelab
Staelens memulakan kerjaya profesionalnya di KV Kortrijk pada usia 23 tahun. Di sana, beliau telah menghabiskan dua musim dan telah menarik perhatian gergasi liga Belgium, Club Brugge.

Selepas beliau membuat perpindahan ke Club Brugge, beliau menjalani persahabatan dengan Franky Van der Elst hampir sedekad. Staelens bermain 369 perlawanan dalam semua kejohanan dan menjaringkan 105 gol untuk Brugge.

Pada usia 34 tahun, beliau mengubah posisinya ke pertahanan lalu berpindah ke RSC Anderlecht. Di situ, beliau dapat menjulang kejuaraan liga pada musim 2000 dan 2001 serta memenangi Kasut Emas Belgium pada 1999. Walau bagaimanapun, kariernya tidak habis di situ apabila berpindah ke kelab Jepun, Oita Trinita pada awal 2001 sebelum mengumumkan persaraan tidak lama kemudian.

Staelens menggalas tugas sebagai jurulatih di RE Mouscron. Selepas dua bulan di V.C. Eendracht Aalst, beliau kembali ke kelab pertamanya, Kortrijk sebagai 'general manager'. Pada 2007, beliau menjadi pembantu jurulatih di KSV Roeselare.

Staelens kemudian menjadi pembantu jurulatih dan akhirnya menjadi jurulatih untuk kelab Cercle Brugge.

Kerjaya antarabangsa
Staelens telah dipilih ke skuad Belgium di Piala Dunia FIFA 1990. Beliau hanya bermain pada perlawanan peringkat kumpulan tewas 1-2 kepada Sepanyol.

Di situ, Staelens menjadi pemain kebangsaan dan mewakili negaranya di Piala Dunia 1994 dan Piala Dunia 1998. Selain itu, beliau juga tampil dalam skuad kebangsaan di Euro 2000.

Statistik

Gol antarabangsa

Penghargaan

Kelab
Club Brugge
 Divisyen Pertama Belgium: 1989–90, 1990–91, 1991–92, 1995–96, 1997–98 
 Piala Belgium: 1990–91, 1994–95, 1995–96
 Piala Super Belgium: 1990, 1991, 1992, 1994, 1996 

Anderlecht
 Divisyen Pertama Belgium: 1999–2000, 2000–01
 Piala Super Belgium: 2000

Individu
 Pemain Terbaik Profesional Belgium: 1994
 Kasut Emas Belgium: 1999

Pautan luar
Club Brugge archives  
Weltfussball profile 

Kelahiran 1964
Orang hidup
Pemain bola sepak Belgium
Pengurus bola sepak Belgium
Pemain KV Kortrijk
Pemain Club Brugge KV
Pemain R.S.C. Anderlecht
Pemain Oita Trinita
Pemain Liga Pro Belgium
Pemain Liga J
Pemain Piala Dunia FIFA 1990
Pemain Piala Dunia FIFA 1994
Pemain Piala Dunia FIFA 1998
Pemain UEFA Euro 2000
Pengurus R.E. Mouscron
Pengurus Cercle Brugge KSV
Pengurus SC Eendracht Aalst